Diari Oficial de la Generalitat Valenciana


Sumari del DOGV 2959, del 26-03-1997 (1997/823913)

ORDRE de 12 de març de 1997, de la Conselleria d'Ocupació, Indústria i Comerç, per la qual es dicten normes per a la concessió de subvencions de despeses corrents a les oficines municipals d'informació al consumidor (OMIC) de les corporacions locals de la Comunitat Valenciana en matèria de suport i defensa del consumidor i usuari per a l'exercici 1997.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1997/03/12/(3)/dof/vci/html**

### Dades del document

Número de DOGV
:   2959

Data del DOGV
:   26-03-1997

Secció del DOGV
:   DISPOSICIONS GENERALS

Número del document
:   1997/823913


Data del document
:   12-03-1997

Organisme emissor
:   Conselleria d'Ocupació, Indústria i Comerç

Tipus de document
:   Ordre

ORDRE de 12 de març de 1997, de la Conselleria d'Ocupació, Indústria i Comerç, per la qual es dicten normes per a la concessió de subvencions de despeses corrents a les oficines municipals d'informació al consumidor (OMIC) de les corporacions locals de la Comunitat Valenciana en matèria de suport i defensa del consumidor i usuari per a l'exercici 1997.  
L'Estatut de Consumidors i Usuaris de la Comunitat Valenciana disposa que per a facilitar l'exercici del dret d'informació pels consumidors existiran oficines d'informació.  
També s'estableix que la Generalitat regularà la creació d'oficines municipals d'informació al consumidor (OMIC) per les corporacions locals, atesos criteris d'eficàcia i eficiència.  
En el Decret 181/92, del Govern Valencià, pel qual es regula la creació i acreditació de les oficines municipals d'informació al consumidor, es fixen els requisits perquè aquestes oficines siguen acreditades per la Generalitat mitjançant el procediment establit en l'Ordre de 21 de gener de 1997 de la Conselleria de Sanitat i Consum.  
Per tot açò i amb la voluntat d'optimitzar tots els recursos posats a disposició dels consumidors i al mateix temps portar a terme una política integrada en matèria de consum, aquesta Conselleria d'Ocupació, Indústria i Comerç,   
ORDENA  
CAPÍTOL I  
Règim d'ajudes  
Article 1. Objecte i àmbit.  
L'objecte de aquesta ordre és establir el règim de concessió d'ajudes a les corporacions locals per a finançar despeses derivades de la seua actuació en defensa i suport dels consumidors, a través de les oficines municipals d'informació al consumidor, d'acord amb les consignacions previstes en la Llei de Pressupostos de la Generalitat Valenciana per a l'exercici 97.  
Article 2. Beneficiaris i Accions susceptibles de rebre suport  
Podran ser beneficiaris de les ajudes:  
1. Les oficines municipals d'informació al consumidor (OMIC) que hagen sol·licitat l'acreditació per la Generalitat Valenciana, o la sol·liciten en aquest exercici, per reunir-hi els requisits establits en l'Ordre de 21 de gener de 1997.(DOGV 2.945 de 5.III.97)  
2. Les OMIC que, sense complir amb els requisits per a obtenir l'acreditació, realitzen programes d'informació, formació o educació dels consumidors, i també les que col·laboren en les campanyes d'inspecció. En aquest cas hauran de tenir presents les següents condicions:  
a) Estar obertes al públic durant quatre hores al dia, com a mínim, en jornada laboral i estar identificada adequadament de manera que es note fàcilment la seua existència i ubicació.  
b) Tenir el personal adequat per tal de poder facilitar als consumidors i usuaris interessats la informació i assessorament que necessiten.  
c) Atendre les consultes, reclamacions i denúncies dels consumidors i realitzar mediacions en els conflictes que puguen sorgir entre les parts.  
3. Les OMIC que en qualsevol dels supòsits anteriors, tant si poden acreditar-se com si no ho poden fer, amplien o tinguen una cobertura territorial superior al municipi.  
4. Les corporacions locals que compartisquen amb la Generalitat Valenciana la titularitat de les juntes arbitrals de consum, per al manteniment i potenciació d'aquestes.  
CAPÍTOL II  
Procediment  
Article 3. Presentació de sol·licituds i terminis.  
1. Les corporacions locals interessades podran optar, en funció de les actuacions que realitzen, a les ajudes establides. Per a açò hauran de dirigir les seues peticions a la Direcció General de Comerç i Consum i presentar-les, d'acord amb el model establit en l'annex I, al registre de la Conselleria d'Ocupació, Indústria i Comerç carrer de Colom número 32, codi postal 46994 València, o per qualsevol de les altres formes que estableix l'article 38.4 de la Llei de Règim Jurídic de les Administracions Públiques i del Procediment Administratiu Comú.  
2. La sol·licitud s'haurà d'acompanyar, segons el cas, de la següent documentació:  
2.1. Les OMIC que hagen sol·licitat l'acreditació o ho facen durant aquest exercici, presentaran certificació expedida per la secretaria de la corporació en la qual s'acredite el compliment dels requisits establits en els articles 1r i 2n de l'Ordre de 21 de gener de 1997.  
2.2. Aquelles OMIC que no complisquen aquests requisits en aquest exercici hauran de presentar una certificació expedida por la secretaria de la corporació en la qual s'acredite el compliment de les condicions fixades en el punt 2 de l'article 2 d'aquesta ordre.  
2.3. En qualsevol dels dos supòsits anteriors caldrà adjuntar també la documentació general següent:  
a) Certificació expedida per la secretaria de la corporació en la qual s'acredite el personal amb què compta l'OMIC per a portar a terme les funcions descrites, o acord de la corporació en què es comprometa a proveir-lo en qualsevol de les formes previstes en el Decret 181/92.  
b) Programa detallat de les actuacions que es portaran a terme en 1997, subscrit pel regidor competent en la matèria.  
c) Pressupost detallat de les despeses de l'OMIC per a 1997, en què s'especifiquen les despeses corresponents a les activitats que es portaran endavant. Aquelles OMIC que complisquen amb els requisits de l'acreditació hauran de detallar també les despeses generades pel personal necessari per a desenvolupar les seues funcions, subscrit pel regidor competent en la matèria.  
d) Memòria de les activitats que s'han portat a terme en l'any 1996, de les campanyes d'inspecció realitzades en el seu cas i resultat d'aquestes, subscrita pel regidor competent en la matèria.  
e) Certificació de la secretaria de la corporació acreditativa de la població de dret del municipi a 31 de desembre de 1996, i també de les variacions estacionals importants de població quantificant-les de forma aproximada.  
f) Certificació expedida per la secretaria de la corporació acreditativa de l'acord adoptat per l'òrgan municipal competent que continga l'aprovació del programa i pressupost corresponents, la sol·licitud de subvenció i la quantia d'aquesta i el compromís de finançar la part no subvencionada.  
g) Certificació expedida per la intervenció o secretaria de la corporació, en què es faça constar l'obtenció de subvencions o ajudes per a aquesta finalitat procedents d'altres ens públics o privats, si s'escau.  
En cas que l'OMIC amplie o tinga una cobertura territorial superior al municipi, a més s'acompanyarà certificació de la secretaria de cada una de les corporacions locals que s'integren en el projecte, en què es faça constar l'acord de conformitat amb aquest.  
Les corporacions locals que sol·liciten ajuda per a les juntes arbitrals de titularitat compartida amb la Generalitat Valenciana, adjuntaran:  
a) Certificació expedida por la secretaria de la junta en què s'acredite el número d'audiències celebrades en l'any 1996, especificant les realitzades en altres municipis, i les actuacions desenvolupades en matèria de arbitratge.  
b) Programa de les actuacions que, en matèria arbitral, es portaran a terme en 1997.  
c) Certificació expedida per la secretaria de la corporació en què s'acredite el personal que presta els seus serveis en la junta arbitral.  
5. El termini per a sol·licitar les subvencions regulades en aquesta ordre serà d'un mes a partir del dia següent al de la seua publicació en el Diari Oficial de la Generalitat Valenciana.  
Article 4. Criteris de concessió.  
1. La concessió de la subvenció es realitzarà d'acord amb els següents criteris:  
a). Haver obtingut l'acreditació de l'OMIC per la Generalitat Valenciana, o almenys reunir els requisits exigits per a l'obtenció de l'acreditació.  
b). La cobertura territorial, potenciant-se aquells municipis que presten serveis agrupats amb altres, i també els municipis de més de 15.000 habitants o amb importants variacions estacionals de població.  
c). La qualitat i transcendència del programa que es presente, tenint en compte les activitats d'informació, formació i d'educació per al consumidor en l'escola.  
d). Grau de compliment del programa d'actuació presentat en l'any anterior.  
e). Tenir aprovada l'ordenança reguladora dels serveis locals de consum o haver iniciat els tràmits per a la seua aprovació.  
2. L'import total de la subvenció concedida, no podrà superar el 50% de les despeses pressupostades per l'entitat peticionària en la seua sol·licitud.  
Article 5. Resolució de concessió de les ajudes.  
1. El conseller d'Ocupació, Indústria i Comerç, a proposta del director general de Comerç i Consum, dictarà resolució de concessió de l'ajuda, fixant expressament la quantia i incorporant, si s'escau les condicions i obligacions que afecten el desenvolupament de l'actuació objecte de les subvencions. La resolució es notificarà als interessats en els termes previstos en l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2. El termini màxim per a resoldre les sol·licituds que es formulen per a la concessió de les ajudes previstes en aquesta ordre serà de dos mesos comptadors des de la data de final del termini de presentació de sol·licituds.  
Transcorregut el termini sense que hi haja hagut resolució s'entendrà desestimada la sol·licitud de concessió d'ajuda en els termes previstos en els articles 43 i 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3. Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes d'altres administracions públiques, o d'altres ens públics o privats, podrà donar lloc a la modificació de la resolució de concessió.  
Article 6. Liquidació de les ajudes.  
1. El pagament de les subvencions per a transferències corrents es realitzarà de conformitat amb el que estableix la Llei d'Hisenda Pública de la Generalitat Valenciana article 47 bis en la seua nova redacció donada per la Llei 8/1995 de 29 de desembre (DOGV 2657 de 31-12-95), i s'aplicarà el següent règim:  
- El 40% de l'import de la subvenció es lliurarà immediatament una vegada concedida aquesta.  
- El 20% es pagarà després de l'aportació i comprovació de la documentació justificativa de l'efectiva i correcta aplicació de la suma lliurada a l'actuació objecte de la subvenció.  
- La resta es pagarà per la Generalitat Valenciana en el moment que es justifique per la corporació local el compliment del que s'havia convingut.  
Article 7. Justificació de les subvencions.  
S'estableixen com a normes específiques per a la justificació d'aquesta subvenció, les següents:  
1. El lliurament de justificants s'haurà de realitzar a partir de la notificació de la concessió de subvenció, portarà data de l'any 1997 i haurà de presentar-se en la Direcció General de Comerç i Consum abans de l'1 de novembre d'aquest any.  
2. Les despeses derivades de la realització d'activitats concretes es justificaran mitjançant certificació de despeses, expedida per la intervenció o secretaria amb el vistiplau de l'alcaldia de la corporació, el model de la qual figura en l'annex II, en la qual es detallaran l'import de la despesa contreta per l'activitat, els perceptors amb especificació del concepte i de l'import, l'aplicació pressupostària de la qual es paguen les despeses corresponents a l'exercici 1997, i el lloc on queden dipositats els documents originals que hauran de ser custodiats per l'entitat, o mitjançant la remissió de fotocòpies de factures compulsades i els seus corresponents manaments de despesa, degudament compulsats.  
Solament les corporacions que, per reunir els requisits establits en l'Ordre de 21 de gener de 1997, hagen sol·licitat ja o sol·liciten durant aquest exercici la corresponent acreditació, poden justificar mitjançant la certificació de la intervenció o la secretaria de la corporació en la qual s'acredite el cost del personal adscrit a l'OMIC detallant les seues funcions, o, mitjançant còpia autentificada del conveni subscrit amb una associació de consumidors i manament de pagament de la quantitat pagada per aquest concepte.  
4. La justificació de la despesa realitzada en les juntes arbitrals de titularitat compartida s'efectuarà mitjançant la certificació de la intervenció o secretaria de la corporació en què s'acredite el cost del personal que realitza les funcions d'arbitratge.  
Article 8. Obligacions del beneficiari.  
1. Incompliment pel beneficiari de qualsevol dels requisits, condicions i altres circumstàncies que van donar lloc a l'atorgament de la subvenció, la falta de justificació de la realització de l'actuació o l'obtenció de la subvenció sense reunir les condicions requerides, podran donar lloc a la incoació del corresponent expedient que podrà finalitzar, si s'escau, amb la revocació de la subvenció i l'obligació de reintegrar les ajudes percebudes i els interessos corresponents des del moment del pagament de l'ajuda. En la tramitació del procediment es garantirà, en tot cas, el dret de l'interessat a l'audiència.   
2. En el supòsit que les aportacions de les administracions o ens públics o privats, superen el cost de l'activitat a desenvolupar, quan la subvenció principal siga de la Generalitat Valenciana procedirà el reintegrament de l'excés obtingut sobre el cost de l'activitat desenvolupada.  
3. Les corporacions locals queden compromeses al finançament i realització dels programes presentats, qualsevol que siga la quantia de la subvenció concedida.  
DISPOSICIÓ ADDICIONAL  
Única. Per a l'exercici 1997, i de conformitat amb el que s'estableix en la Llei 4/1996, de 30 de desembre, de Pressupostos de la Generalitat Valenciana, les ajudes previstes en aquesta ordre se finançaran, d'acord amb el crèdit pressupostari disponible a càrrec de la secció 10, servei 03, programa 443.10, codi de línia 4.01 per un import màxim de 29.584.557 pessetes.  
DISPOSICIONS FINALS  
Primera. Es faculta el director general de Comerç i Consum per a dictar les disposicions i adoptar les mesures que considere oportunes per al desenvolupament i aplicació del que disposa aquesta ordre.  
Segona. Aquesta ordre entrarà en vigor al dia següent de la seua publicació en el Diari Oficial de la Generalitat Valenciana.  
València, 12 de març de 1997  
El conseller d'Ocupació, Indústria i Comerç  
DIEGO SUCH PÉREZ  
ANNEX II  
Model de certificat de justificació per a despeses corrents  
Distints del personal  
(Nom) .................., secretari/a o interventor/a de l'Ajuntament de ....................  
CERTIFIQUE  
Que les despeses ocasionades pel desenvolupament de l'activitat realitzada en defensa dels drets dels consumidors, per l'OMIC durant 1997, per a la qual va ser sol·licitada la subvenció, a l'empara de la normativa vigent per a 1997 en matèria de subvencions, són les que a continuació es detallen:  
Perceptor (1) Concepte (2) Import/PTA  
Total   
Els justificants originals es troben dipositats i custodiats en el domicili:........ d'aquesta entitat, a disposició de les comprovacions que foren necessàries.  
I perquè conste a l'efecte de presentació davant la Conselleria d'Ocupació, Indústria i Comerç, firme aquest document,  
...........,... de ........ de 1997.  
firma i segell  
Vist i plau  
L'alcalde/essa  
1) S'hauran de relacionar nominalment tots els perceptors  
2) Despesa detallada de forma específica.


Còpia Permalink ELI